Zatvorenici u Guantanamu nece dobiti status ratnih zarobljenika, 28/1/02. - 2002-01-28
Predsjednik Bush se sastao s članovima svog tima za nacionalnu sigurnost, kako bi razgovarali o tome da li bi odredbe Ženevske konvenci
Zatvorenici su trenutno klasificirani kao nezakoniti borci. Glasnogovornik Bijele kuće Ari Fleischer je danas rekao da je administracije tvrdo na stanovištu da zatvorenici nisu ratni zarobljenici. On je međutim rekao da postoji rasprava o tome da li se na te zatvorenike mogu u cijelini primjenjivati odredbe Ženevske konvencije. Ovo je pitanje veoma značajno za Grupe za zaštitu ljudskih prava, koje između ostalih, imaju stajalište da bez takve zaštite, zatvorenici imaju manje osnova za human tretman i pošteno suđenje. Američki istražitelji ove zatvorenike, kao nezakonite borce, mogu opširno ispitivati o mogućim budućim terorističkim operacijama. Prema Ženevskoj konvenciji, ratni zarobljenici nisu obavezni otkriti ikakve informacije o budućim vojnim operacijama. Gospodin Fleischer je dodao da ljudi zadržani u Sjedinjenim državama uvijek dobijaju human tretman, te da predsjednik Bush na ovo gleda kao na sukob s terorizmom bez presedana, a ne na sukob s jednom državom. Tokom jučerašnje posjete kampu X-ray u zalivu Guantanamo na Kubi, američki ministar odbrane Donald Rumsfeld je izjavio da al-Qaidinim i talebanskim zatvorenicima koji se tamo drže neće biti dodjeljen status ratnih zarobljenika.Ministar Rumsfeld, zajedno s četiri američka senatora, je obišao ovaj kompleks tokom svoje prve posjete američkoj pomorskoj bazi u zalivu Guantanamo otkako je 158 zatvorenika tamo prebačeno iz Afganistana. Gospodin Rumsfeld je rekao da oni nisu, niti će biti smatratni ratnim zarobljenicima.Bilo bi totalno pogrešno shvatanje Ženevske konvencije ukoliko bi se al-Qaida, teroristička mreža, smatrala vojskom, i stoga dvosmislenom, koja zahtijeva takvu vrstu određenja koje ste spomenuli. Što se tiče Talebana, ni oni nisu nosili uniforme, nisu imali oznake činova, nisu otvoreno nosili svoje oružje, i bili su čvrsto povezani s al-Qaidom. Ponašali su se kao oni, radili su s njima, funkcionirali su s njima, surađivali su po pitanju komunikacija, zaliha i municije. I uopće ne sumnjam, iako nisam advokat, da oni nisu i da ne mogu dobiti status ratnih zarobljenika, rekao je ministar Rumsfeld, i dodao da cilj njegove posjete nije prosuditi na koji se način postupa prema afgansitanskim borcima. Neke organizacije za zaštitu ljudskih prava i američki savezanici su kritizirali Sjedinjene države zbog tretmana zarobljenika i odbijanja da im daju status ratnih zarobljenika, čime bi im, prema Ženevskoj konvenciji bila data određena prava. Američki državni sekterar Colin Powell je, kako navodi subotnji Washignton Times, zatražio od predsjednika Busha da razmotri svoju odluku da se ovi zatvorenici ne nazivaju ratnim zarobljenicima. Ministar Rumsfeld je rekao da se prema ovim zatvorenicima postupa humano i da su potrebne jake mjere sigurnosti jer su oni opasni. Bodljikava žica okružuje kamp kojim patroliraju nenaoružani pripadnici vojne straže. Oko 220 od ukupno 340 planiranih ćelija za zatvorenike je završeno, dok se 120 ćelija još gradi 24 sata dnevno, 7 dana sedmično. Pet drvenih objekata s limenim krovovima i bez prozora bi se trebali koristiti za ispitivanja. Najviši američki zvaničnici kažu da se zatvorenici hrane, čuvaju i da se prema njima postupa prema standardima Ženevske konvencije, čak i ako zvanično nisu ratni zarobljenici. Sjedinjene države drže još 302 zatvorenika u zatvoru u Afgansitanu, iako su privremeno zaustavili njihov premještanje na Kubu, djelimično iz razloga proširivanja zatvorskih objekata. Zatvorenici se drže u željeznim kavezima veličine 2.5 sa 2.5 metra, s betonskim podovima i drvenim krovovima.